GFPT ออร่าฟุ้ง! ยอดส่งออกไก่พุ่งลุ้น Q2 โตสนั่น
GFPT ออร่าฟุ้ง! ยอดส่งออกไก่พุ่งลุ้น Q2/60 โตสนั่นต่อเนื่องถึง Q3/60 ด้าน โบรกฯ อัพเป้า-ปรับปรมาณการกำไรเพิ่ม คาดถูกคัดเลือกเข้า SET100 รอบใหม่
14 มิ.ย. 2560

“ข่าวหุ้นธุรกิจออนไลน์” ได้ทำการสำรวจข้อมูลบทวิเคราะห์ของบริษัท จีเอฟพีที จำกัด (มหาชน) หรือ GFPT หลังราคาหุ้นปรับตัวเพิ่มขึ้นติดต่อกันเป็นวันที่ 4 โดยวานนี้ (12 มิ.ย.) ราคาปิดตลาดอยู่ที่ 20.50 บาท บวก 0.50 บาท หรือ 2.50% ด้วยมูลค่าซื้อขาย 176.01 ล้านบาท ขณะที่ยังมีอัพไซด์ที่นักวิเคราะห์ให้จากราคาเป้าหมาย 24 บาท อยู่ 17.07%
โดยนักวิเคราะห์มองว่าปริมาณการส่งออกไก่ในไตรมาส 2/60 จะปรับตัวเพิ่มขึ้นอย่างต่อเนื่อง จึงปรับเพิ่มประมาณการกำไรขึ้นด้วย รวมทั้งจากรายงาน ENSO พบว่า ในปีนี้ทวีปอเมริกาจะไม่เกิดสภาวะแห้งแล้ง จึงอาจส่งผลดีต่อ GFPT เนื่องจากจะทำให้ต้นทุนอาหารสัตว์ลดลง
นอกจากนี้ในกลางเดือนมิ.ย.60 คาดว่า GFPT จะถูกคัดเลือกนำเข้าคำนวณ SET100 ทั้งนี้ การเข้าคำนวณ SET100 จะช่วยตอกย้ำให้เห็นว่า GFPT มีมูลค่าตามราคาตลาด (Market Capitalization) สูง การซื้อขายมีสภาพคล่องสูงอย่างสม่ำเสมอ และมีสัดส่วนผู้ถือหุ้นรายย่อยผ่านเกณฑ์ที่กำหนดของตลาดหลักทรัพย์แห่งประเทศไทย
 
โดยข้อมูลสภาพอากาศล่าสุด บ่งชี้ว่าโอกาสในการเกิดสภาพอากาศเป็นกลาง หรือ ENSO-neutral เพิ่มสูงขึ้นจากรายงานครั้งก่อนราว 9-10% มาที่ 51-55% และโอกาสของการเกิด El Ni๑o ลดลง 9-11% มาที่ 33-37% ในช่วง ก.ย.60-ก.พ.61 โดยภาวะ ENSO จะช่วยหนุนให้อัตราผลผลิตออกมาสู่ตลาดมากขึ้น
 
ด้าน บล.บัวหลวง ระบุในบทวิเคราะห์ แนะนำซื้อ GFPT ปรับเพิ่มราคาเป้าหมายเป็น 24 บาท/หุ้น (อิง PE 14 เท่า เทียบกับในอดีตที่เคยขึ้นไปเทรด 14 เท่า, 18 เท่า และ 22 เท่า ตามราคาไก่ที่อยู่ที่ 42 บาท, 44 บาท และ 46 บาท ตามลำดับ)
ทั้งนี้คาดปริมาณการส่งออกไก่ในไตรมาส 2/60 จะปรับตัวเพิ่มขึ้น 40% เทียบช่วงเดียวกันของปีก่อนและ 8% ไตรมาสก่อน มาที่ 8,100 ตันและ 9,000 ตันหรือเพิ่มขึ้น 13% เทียบช่วงเดียวกันของปีก่อนและ 11% ไตรมาสก่อนในไตรมาส 3/60 จากภาพรวมการส่งออกที่ขยายตัว ทำให้มีการปรับประมาณการปริมาณการส่งออกของ GFPT ขึ้น 9% ในปี 60 และปรับประมาณการกำไรขึ้น 9% มาที่ 2.13 พันล้านบาท
โดยรวมคาดปริมาณการส่งออกในปีนี้จะเพิ่มขึ้น 17% หนุนโดยการส่งออกไป ญี่ปุ่น และมาเลเซีย ในฝั่งของราคาไก่ในตลาดโลกมีการปรับตัวขึ้นมากว่า 10% จากประเด็นปัญหาของบราซิล ล่าสุด EU ยังตรวจพบเชื้อ Salmonella bacteria ในเดือน พ.ค. และคาดว่าอุปทานจะยังคงตึงตัวต่อในครึ่งปีหลังปี 60 และประเมินราคาไก่ส่งออกจะปรับตัวดีขึ้นตั้งแต่ใน ไตรมาส 2/60
ขณะเดียวกันข้อมูลสภาพอากาศล่าสุด บ่งชี้ว่าโอกาสในการเกิดสภาพอากาศเป็นกลาง หรือ ENSO-neutral เพิ่มสูงขึ้นจากรายงานครั้งก่อนราว 9-10% มาที่ 51-55% และโอกาสของการเกิด El Ni๑o ลดลง 9-11% มาที่ 33-37% ในช่วง ก.ย.60-ก.พ.61 จึงมั่นใจว่าจะไม่เกิดภาวะแห้งแล้งในทวีปอเมริกา คาดส่งผลผลิตทางการเกษตรจะออกมามาก ซึ่งเป็นบวกต่อ GFPT โดยจะทำให้ต้นทุนอาหารสัตว์ลง
นอกจากนี้เนื่องจากปริมาณยอดส่งออกไก่ของประเทศไทยอยู่ที่ 1.81 แสนตันในช่วงสามเดือนแรกของปี 60 และ 7 หมื่นตันเฉพาะในเดือนมี.ค.เพียงเดือนเดียว จึงคาดว่าสมาคมส่งออกไก่ไทยมีแนวโน้มปรับเพิ่มเป้าปริมาณยอดไก่ส่งออกของไทยสำหรับปี 60 จากปัจจุบันซึ่งคาดไว้ที่ 7.7 แสนตันไปเป็น 8-8.5 แสนตัน
 
ส่วน บล.โนมูระ พัฒนสิน ระบุในบทวิเคราะห์ว่า หุ้นที่คาดว่าจะเข้าคำนวณ SET100 ได้แก่ BJC, EA, BPP, JAS, GL, BCPG, WORK, MEGA, GFPT, ANAN, PSL, MALEE, PTL และ PACE